21. Folkeskolens kvalitetsprogram - implementering af skolernes timebank (Åben)
Tidl. politisk behandling
Forventet sagsgang
BS-U, ØK, BY
Lovgrundlag
Folkeskolens kvalitetsprogram (folkeskoleloven)
SAGENS INDHOLD
Byrådet skal i denne sag tage stilling til implementeringen af dele af folkeskolens 
kvalitetsprogram – herunder ændringer i rammerne for det årlige undervisningstimetal 
og implementering af det nye element ”timebanken”. Konkret skal Byrådet godkende 
følgende:
1)
Et ændret minimumstimetal samt delegering af kompetencen til at afkorte skoledagen til 
skolelederen.
2)
En øget tildeling til SFO samt justeret forældrebetaling som følge af en udvidet åbningstid.
3)
En justeret tildelingsmodel for skolernes almenområde.
Folkeskolens kvalitetsprogram blev vedtaget af Folketinget 12. december 2024, og indeholder i alt 33 
initiativer. Reformen har overordnet til hensigt at give skolerne større frihed til lokale prioriteringer - både i 
brug af ressourcer og i skoledagens indhold. Reformen afskaffer således en række krav til skoledagens 
form og indhold. De politiske intentioner med reformen er derudover at indføre mere praktisk undervisning 
samt at skabe ro og rammer for særligt de mest udfordrede elever. Alle kvalitetsprogrammets initiativer 
fremgår af bilag 1. 
Ændret minimumstimetal
Kvalitetsprogrammet giver frihed til at afkorte skoledagen. Reformen indeholder en generel sænkning af 
den nationalt fastsatte samlede årlige undervisningstid for indskolingselever gældende fra 1. august 2025. 
Samtidig ændres kravet til antallet af fagtimer på de enkelte klassetrin (0.-9. klasse). Bilag 2 viser 
ændringen i minimumstimetallene på de enkelte klassetrin før og efter reformen. 
Forud for implementeringen af kvalitetsprogrammet skal Byrådet derfor tage stilling til, hvorvidt antallet af 
fagtimer fremover skal følge de nye minimumskrav. Derudover skal Byrådet tage stilling til om kompetencen 
til at fastsætte skoledagens længde fortsat skal delegeres til skolelederen, hvilket har været praksis i 
Favrskov Kommune jf. byrådsbeslutning 9. oktober 2018. 
Øget åbningstid i SFO
Kvalitetsprogrammet afkorter den årlige undervisningstid i indskolingen fra 1. august 2025 med 80 timer 
årligt pr. årgang. Det betyder, at åbningstiden i SFO’erne øges tilsvarende. For at fastholde det nuværende 
serviceniveau i SFO-tilbuddene, er der således behov for at øge tildelingen til SFO tilsvarende. 
Favrskov Kommunes samlede udgifter til SFO består af en kommunal andel og en forældrebetalingsandel. 
Det er op til Byrådet at beslutte, om forældrebetalingsandelen fastholdes, og den fremadrettede 
forældrebetalingstakst dermed skal øges, eller om det alene er kommunens andel, der skal øges. 
[adresse]: EMN-2024-01104
Dok-ID: 3849103
Sagsbehandler: hpje
Byråd
25. marts 2025  19:00
Det bemærkes i den forbindelse, at der i Børne- og undervisningsministeriets vurdering af 
kvalitetsprogrammets økonomiske konsekvenser er forudsat en øget forældrebetaling som en del af 
reformens finansiering. Byrådet har tidligere fastholdt forældrebetalingsandelen i forbindelse med 
justeringer af SFO åbningstiden, hvorfor den foreslåede implementering også forudsætter at 
forældrebetalingsandelen fastholdes. 
Hvis forældrebetalingsandelen fastholdes og forældrebetalingstaksten hæves svarende til den øgede 
åbningstid i SFO, vil det medføre en merindtægt på ca. 1,7 mio. kr. årligt. Denne merindtægt vil indgå i den 
øgede tildeling til SFO’erne, som et resultat af den øgede åbningstid.
Etablering af det nye element ”timebanken” i tildelingsmodellen
Undervisningen i folkeskolen har siden folkeskolereformen i 2014 været inddelt i fagtimer og understøttende 
undervisning, hvilket folkeskolernes tildelingsmodel i [adresse] også tager højde for. Med 
implementeringen af skolernes kvalitetsprogram afskaffes den understøttende undervisning og 
ressourcerne herfra samles fra skoleåret 2025/26 i stedet i det, der kaldes skolernes timebank. Timebanken 
kan betragtes som skolens fleksible ressourcer, der fx ikke er bundet op på de lovpligtige faglektioner. I 
budget 2025 udgør den oprindelige tildeling i tildelingsmodellen til understøttende undervisning ca. 21 mio. 
kr. for de 13 folkeskoler i [adresse]. Det skal her bemærkes, at skolerne siden 2019 i forvejen 
har haft frihed til at afkorte skoledagen og konvertere den understøttende undervisning til ekstra 
pædagogiske ressourcer i den øvrige undervisning i form af to-voksentimer, hvilket alle skoler benytter sig 
af.
Ressourcerne tildelt i skolernes timebank disponeres lokalt af den enkelte skole, sammen med skolens 
øvrige ressourcer. Det er dog obligatorisk, at timebankens ressourcer finansierer pausetid (frikvarterer), en 
styrket indsats for de 10 pct. mest udfordrede elever i dansk og matematik i almenklasser, klassens tid 
samt screening af højtbegavede børn. Eventuelt resterende midler i timebanken kan fx anvendes til ekstra 
fagtimer, tovoksen-ordninger, co-teaching, holddannelse, trivselstiltag, tid i SFO, kompetenceudvikling og 
materialer mv. 
Implementeringen af skolernes timebank kræver en teknisk justering af tildelingsmodellen for skolerne på 
baggrund af den nye årlige undervisningstid i indskolingen og nye minimum for antal fagtimer på de enkelte 
klassetrin. Derudover er der behov for at justere tildelingen til skole og SFO som følge af den øgede 
åbningstid i SFO.
VURDERING
Børn og Kultur vurderer overordnet, at folkeskolens kvalitetsprogram fremover giver skolerne større frihed 
og flere muligheder i planlægningen af skolens form og indhold. Dette særligt som følge af afskaffelsen af 
den understøttende undervisning og muligheden for at afkorte skoledagens længde, da dette frigiver 
ressourcer, der kan prioriteres på anden vis. Børn og Kultur vurderer samtidig, at mange af skolerne i 
[adresse] allerede har benyttet muligheden for at konvertere den understøttende undervisning og afkorte 
skoledagen. Ressourcerne der i tildelingsmodellen frigives ved fjernelsen af den understøttende 
undervisning vil derfor mange steder allerede været prioriteret og bundet på anden vis. 
Finansieringen af folkeskolernes kvalitetsprogram fungerer som et delvist lukket kredsløb. Det betyder, at 
skolernes samlede økonomi tilnærmelsesvis forbliver den samme som tidligere, men at skolerne får større 
fleksibilitet til at tilpasse anvendelsen af midlerne ud fra lokale behov og prioriteringer. 
Ændret minimumstimetal
Børn og Kultur foreslår, at minimumstimetallet (fagtimerne) for 1.-9. klasse i [adresse] 
folkeskoler fremover følger det nye nationale minimumstimetal, og at kompetencen til at afkorte 
skoledagens længde efter udtalelse fra skolebestyrelsen fortsat er delegeret til skolelederen. Det giver 
skolerne mest mulig lokal frihed til planlægning af skoleåret og disponering af midlerne i timebanken, hvilket 
følger intentionerne bag lovgivningen.  
I forbindelse med folkeskolereformen i 2014 besluttede Byrådet at fastsætte et højere antal fagtimer end 
lovgivningens minimum for 0., 8, og 9. klasse. Børn og Kultur foreslår at fastholde det af Byrådet besluttede 
nuværende årlige timetal på 677,6 for 0. klasse, der dermed fortsat vil ligge over lovgivningens minimum 
på 600 timer. For 8. og 9. klasse er lovgivningens nye minimum for fagtimer henholdsvis højere og på 
niveau med det nuværende timetal i [adresse].  
 
Øget åbningstid i SFO
Børn og Kultur foreslår at øge åbningstiden i SFO’en som følge af den reducerede undervisningstid i 
indskolingen, hvilket svarer til en forøget åbningstid på ca. 6%. Det giver en forventet merudgift på ca. 3,2 
mio. kr. årligt, hvis det nuværende serviceniveau i SFO fastholdes.
Det foreslås at fastholde den nuværende forældrebetalingsandel til SFO. Det vil medføre en stigning på 
127 kr. pr. måned (fra 2.082 kr. til 2.209 kr. pr. måned) i forældrebetaling pr. barn i SFO, og en samlet 
merindtægt på 1,7 mio. kr. Børn og Kultur foreslår, at den øgede kommunale tildeling til SFO på 1,5 mio. 
kr., ud over forældrebetalingen, finansieres af den frigjorte økonomi som følge af det reducerede timetal.
Justering af tildelingsmodeller
Implementeringen af skolernes timebank og de nye minimumstimetal kræver en teknisk justering af de 
nuværende ressourcetildelingsmodeller for skoler og SFO’er.
Favrskov Kommunes folkeskoler tildeles budget til almenområdet ud fra en klassebaseret tildelingsmodel, 
der bygger på lovgivningens minimum for antal fagtimer og samlede undervisningstid. 
Børn og Kultur foreslår, at ressourcetildelingsmodellen tilpasses de nye undervisningstimetal. Tilpasningen 
reducerer skolernes samlede klassetildeling. Midlerne frigjort herved foreslås i stedet tildelt SFO, som følge 
af den udvidede åbningstid samt tilbageført skolerne via timebanken. 
[adresse] gør det også muligt at afkorte skoledagens længde på mellemtrinnet, hvis skolerne 
følger de nye minimum for fagtimer. Det kan medføre øget åbningstid i klubtilbuddene. Byrådet afsatte i 
Budget 2019-22 en pulje til nedsættelse af skoledagens længde på SFO (25 pct.) og klubområdet (75 pct.). 
Puljen er på 869.000 kr. i 2025. Puljen foreslås indarbejdet i tildelingsmodellen for klubtilbud med henblik 
på at give den enkelte skole bedre mulighed for at udvide åbningstiden i klubben i tilfælde af kortere 
skoledage på mellemtrinnet.   
ØKONOMI
Tilpasningen af skolernes tildelingsmodel for almenområdet på baggrund af det nye minimumstimetal 
forventes at reducere skolernes klassetildeling med 4,3 mio. kr. årligt beregnet på et helt skoleår i 2025 
budget. Disse midler foreslås ført tilbage til skolerne gennem tildelingsmodellerne på følgende måde: 

Finansiering af den øgede kommunale andel af tildelingen til SFO på 1,5 mio. kr. på baggrund af den 
udvidede åbningstid. Sammen med de 1,7 mio. kr. fra den øgede forældrebetaling hæves tildelingen 
til SFO samlet med ca. 3,2 mio. kr. årligt. 

De resterende frigjorte ressourcer på 2,8 mio. kr. tildeles via skolernes timebank i tildelingsmodellen. 
Justeringen af skolernes tildelingsmodel til almenområdet er derved samlet set udgiftsneutral. Ændringerne 
vil slå forskelligt igennem på den enkelte skole. Det vurderes dog at udgiftspåvirkningen vil ligge inden for 
et spænd på +/- 100.000 kr. på den enkelte skole.  
Samtidig forventes, at den foreslåede øgede forældrebetaling til SFO vil tilføre ca. 1,7 mio. kr. årligt (baseret 
på forventede antal tilmeldte i SFO). 
[adresse] samlede merudgifter og finansiering
[adresse] initiativer finansieres hovedsageligt ved afskaffelsen af den understøttende 
undervisning. Dette er midler der allerede i dag ligger ude ved skolerne. 
Dertil kommer en ny central finansiering, der tilføres kommunerne via en stigning i bloktilskuddet over de 
kommende år. I Budget 2025-28 er der indarbejdet en forventet DUT kompensation vedrørende 
folkeskolernes kvalitetsprogram på 2,1 mio. kr. i 2026, 2,6 mio. kr. i 2027 og 4,5 mio. kr. i 2028. Den 
endelige statslige finansiering kendes først i løbet af 2025.
Fra 2030, når kvalitetsprogrammet er fuld indfaset, forventes det øgede bloktilskud at tilføre [adresse] ca. 
4 mio. kr. årligt. De varige kommunale merudgifter forbundet med reformen kendes endnu ikke, men 
vurderes fra 2030 at udgøre ca. 5,7 mio. kr. i [adresse] (Vurderingen er baseret på Børne- og 
undervisningsministeriets vurdering af kvalitetsprogrammet økonomiske konsekvenser på landsplan). 
Nedenstående tabel 1 viser de foreløbigt vurderede varige merudgifter og finansiering forbundet med 
reformen.
Tabel 1. Kvalitetsprogrammet forventede merudgifter og finansiering efter fuld indfasnings 2030 (mio. kr.)
Kommunale merudgifter
Landsplan
[adresse] andel
Styrket indsats i dansk og matematik
500
3,8
Flere praktiske fag
15
0,1
Erhvervspraktik for alle
35
0,3
Juniormesterlære
190
1,5
Merudgifter i alt
740
5,7
Finansiering
Bloktilskud
530
4,0
Nye undervisningstimetal - Difference 
mellem SFO og [adresse] (4,3-3,2)
1,1
Øget forældrebetaling
1,7
Finansiering i alt 
6,8
  
INDSTILLING
Direktøren for Børn og Kultur indstiller til Byrådet:
1.
At minimumstimetallet (fagtimerne) for Favrskovs folkeskoler fremover følger det nationale 
minimumstimetal for 1.-9. klasse, mhp. at give frihed til skolernes planlægning.
2.
At det af Byrådet besluttede nuværende minimumstimetal (fagtimerne) for 0.klasse fastholdes, så det 
fortsat ligger over lovgivningens minimum.
3.
At kompetencen til at afkorte skoledagens længde til minimumstallet (fagtimer) fortsat ligger ved 
skolelederen efter indhentet udtalelse fra skolebestyrelsen.
4.
At tildelingsmodellen for skoler justeres på baggrund af det nye minimum for antal fagtimer pr. 
klassetrin, samt implementering af timebanken.  
5.
At tildelingen til SFO hæves tilsvarende den øgede åbningstid på 80 timers årligt
6.
At forældrebetalingsandelen i SFO-tilbuddet fastholdes ved at forældrebetalingstaksten hæves 1. 
august 2025. 
7.
At pulje til nedsættelse af skoledagens længde fremover målrettes klubtilbud.
BESLUTNING
Børne- og Skoleudvalget, 4. marts 2025:
Fraværende: Tim Karlsen
Ad 1. Indstilles godkendt. 
Ad 2. Indstilles godkendt med den præcisering at minimumstimetallet for 0. klasse følger det nationale 
minimumstimetal på 600 timer. 
Ad 3. Indstilles godkendt. 
Ad 4. Indstilles godkendt med den bemærkning, at den nuværende tildelingsmodel genberegnes i 
overensstemmelse med de nye minimumstimetal.
Ad 5. Indstilles godkendt med den bemærkning, at tildelingen til SFO genberegnes på baggrund af det 
fastlagte minimumstimetal.
Ad 6. Indstilles godkendt. 
Ad 7. Indstilles godkendt. 
Borgmestersekretariatet, 13. marts 2025:
Uddybende notat vedr. genberegning af tildelingsmodellen baseret på de nye minimumstimetal er tilføjet 
som bilag.
Økonomiudvalget, 18. marts 2025:
Fraværende: Ingen
Indstillingen fra Børne- og Skoleudvalget indstilles godkendt.
Byrådet, 25. marts 2025:
Fraværende: Jack Jessen
Godkendt.
Bilag

Bilag 33 initiativer i [adresse] for folkeskolen (3861797)

Timetal før og efter folkeskolens kvalitetsprogram (3860637)

Undervisningstid før og efter folkeskolens kvalitetsprogram (3872032)
